Sluzaste plijesni
Sluzaste plijesni ili plijesni od sluzi (sluzave plijesni) su oblici života koji žive na podmom sloju prašuma i mnogim drugim dijelovima svijeta. Pomiču se nad tlom i srušenim krošnjama drveća u potrazi za hranom. Šire se sporama, poput biljke, koja izraste u nove sluzaste plijesni. One su jedan od načina života ili životni oblik, koji je evoluirao više puta. Kako nisu monofiletska grupa, svrstane su u nekoliko različitih koljena. Imaju neke osobine gljiva a druge protozoa. Dio života provode kao izolirane ćelije, ali se okupljaju kada se oslobodi hemijski signal. Zatim zajedno, formiraju višećelijski organizam, koji se razmnožava spora[ma. Dakle, one su i jednoćelijske i višećelijske. To nije sve: višećelijski oblik gubi ćelijski zid i postaje sincicij. Ovo su organizmi s mnogo jedara, ali malo ili nimalo ćelijskih zidova. Pojedinačne ćelije su ameboidne (amebolike) i haploidne (jedna hromosomska garnitura, kao što imaju svi gameti). Višejedarni stadij naziva se "plazmodij". To je diploidno stanje, formirano fuzijom između parova ameboidnih ćelija. Hranu uzimaju putem fagocitoziranja bakterija i drugih hranjivih čestica. Kada opskrba hranom oslabi, plazmodij prelazi u haploidne ćelije putem mejoza i čine osnovu spora. Spore se čuvaju i zatim distribuiraju iz strukture poput sporangija Ovaj životni ciklus je karakterističan za glavnu grupu koja se zove Mycetozoa.